als_Latn dik_Latn sag_Latn
Ngritet komiteti i krizës për qenët endacakë në Prishtinë
Shpend Ahmeti: Në Komunën e Prishtinës kemi ngritur gjendjen e gatishmërisë në emergjencë për qenët endacakë në komunë. Me këtë rast është krijuar Komiteti i Krizës.
Politiko
E Shtunë, 27 Dhjetor 2014 | 20:05
0 Komente.
Komuna e Prishtinës ka ngritur gjendjen e gatishmërisë në emergjencë për çështjen e qenve endacak.
Kryetari i Prishtinës, Shpend Ahmeti, në një postim në profilin e tij në Facebook, ka bërë të ditur se që nga java e ardhshme në komunë do të rezervohet një numër i posaçëm për këtë çështje, ku qytetarët do të mund të lajmërohen, duke paraqitur rastet.
“Nga dje, në komunën e Prishtinës kemi ngritur gjendjen e gatishmërisë në emergjencë për qenët endacakë në komunë. Me këtë rast është krijuar Komiteti i Krizës në të cilin do të marrin pjesë drejtoritë përkatëse, Policia e Kosovës, FSK, AVUK dhe kemi ftuar edhe KFOR’in”.
“Kemi përpiluar Planin Operativ dhe në bashkëpunim me Fakultetin e Veterinës do të bëjmë një plan më të detajshëm”.
“Prej javës tjetër do ta kemi numrin e telefonit të posaçëm për këtë çështje ku qytetarët do të mund të lajmërohen. Trajtimi dhe plani do të jetë në përputhje me ligjin”, ka shkruar Ahmeti në Facebook.
Kryetari Ahmeti ka bërë të ditur se në pjesën e parë të viti të ardhshëm, do të ketë një buxhet prej 150 mijë eurosh për këtë çështje.
“Në dhjetor e kemi në Kuvend Komunal rregulloren për mbajtjen e qenëve në komunën tonë. Në janar e kemi në diskutim publik për ta kaluar pastaj në shkurt. Me këtë rregullore do të rregullohen edhe kriteret për strehimore. Në vitin 2015 kemi buxhetuar 150 mijë euro për këtë çështje”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn